open-index/open-wikipedia-markdown huggingface dataset:
Infanta Margareta Terezija u ružičastoj haljini

***Infanta Margareta Terezija u ružičastoj haljini*** jest ulje na platnu, portret Margarete Terezije Kastiljske iz 1660. čiji je autor španski slikar Diego Velázquez. Međutim, njegova identifikacija kao autora ovog djela nije sigurna. Sada je u Muzeju Prado u Madridu.

Obično se smatra posljednjim radom u njegovom opusu, s haljinom koju je naslikao Velázquez i glavom (ostavljenom nedovršenom nakon Velázquezove smrti) i dnom zavjese koje je završio njegov učenik Juan Bautista Martínez del Mazo. Međutim, skorašnje studije stručnjaka sugerišu da je moguće da je ovo djelo u potpunosti naslikao Mazo. Muzej Prado trenutno pripisuje ovu sliku Mazu.

Predmet slike je članica kraljevske porodice koju je Velázquez najčešće portretirao i koja se također pojavljuje na njegovim slikama *Male dvorske dame* i *Infanta Margareta Terezija u plavoj haljini*. U posljednjim godinama života provodio je duge periode izrađujući njene portrete koji su slani na austrijski dvor iz političkih razloga i kao odgovor na određene bračne aranžmane između dva dvora. *Infanta Margareta Terezija u plavoj haljini* još je u Beču, kao i druga dva njena portreta iz 1652. i 1653, kad je imala godinu ili dvije, u srebrnoj i ružičastoj haljini. Replika potonje s varijacijama čuva se u palači Liria u Madridu iako se to djelo pripisuje drugom slikaru.

## Historija 
Do 19. stoljeća slika je pogrešno opisivana kao portret infante Marije Terezije od Španije, kćerke kralja Filipa IV iz njegovog prvog braka (s Izabelom Burbonskom), a kasnije suprugom Luja XIV. U katalogu Pedra de Madraza, slikara i tadašnjeg direktora Prada, iz 1872. i dalje je pogrešno identifikovana na ovaj način. Kasnije istraživanje je otkrilo da je zapravo riječ o Margareti Tereziji Kastiljskoj, koja je bila dijete iz drugog braka kralja Filipa IV, s Marijanom Austrijskom.

Ovom djelu posebno su se divili impresionisti, kao i slikari iz kasnijih pokreta zbog lahkoće poteza.

## Literatura 
* L. Cirlot (ed.), Museo del Prado II, Col. "Museos del Mundo", 7. tom, "Espasa", 2007; , str. 43.
* Muzej Prado, *Pintura española de los siglos XVI y XVII*, Enrique Lafuente Ferrari, "Aguilar S. A.", 1964.

Kategorija:Slike Diega Velázqueza
Kategorija:Umjetničke slike iz 1660.
Tarasije

**Tarasije** (ili **Tarazije**; grčki Ταράσιος; Carigrad, Bizantijsko Carstvo, o. 730 – Carigrad, Bizantijsko Carstvo, 25. februar 806) bio je patrijarh Carigrada od 25. decembra 784. do svoje smrti te je u pravoslavlju slavljen kao svetac. Bio je sin uglednog sudije te rođak kasnijeg patrijarha Focija I Velikog. Prije nego šta je postao patrijarh, bio je sekretar bizantijskog cara Konstantina VI i njegove majke, Irene od Atine, koja je bila *de facto* vladarica, potpuno upravljajući državom.

Isprva je Tarasije bio ikonoklast, ali se potom "pokajao" te je otišao u manastir. Irena ga je smatrala odanim te ga je izabrala za patrijarha nakon šta se s tog mjesta povukao Pavao IV Carigradski. Budući da je htio popraviti odnos Rima i Konstantinopolja, Tarasije je nagovorio Irenu da pošalje pismo papi Hadrijanu I, kako bi papa poslao svoje diplomate u Konstantinopolj. Tako je održan Drugi nikejski sabor 787. te je Tarasije službeno odobrio poštovanje prema ikonama. 

Ipak, Tarasije je bio i kontroverzan patrijarh zbog razvoda cara Konstantina, koji se zaljubio u svoju služavku Teodotu te je htio razvod od svoje žene, Marije od Amnije. Tarasije je nevoljko odobrio razvod te se car razveo od Marije u januaru 795, a Tarasije je bio patrijarh i tokom vladavina same Irene i njenog nasljednika koji ju je svrgnuo, Nikefora I.

## Reference 
|-
| width="30%" align="center" | Prethodnik:**Pavao IV Carigradski**
| width="40%" align="center" | **Patrijarh Konstantinopolja** 
| width="30%" align="center" | Nasljednik:**Patrijarh Nikifor**

Kategorija:Carigradski patrijarsi
Kategorija:Pravoslavni sveci
Kategorija:Bizantijci u 8. vijeku
Kategorija:Bizantijci u 9. vijeku
Opći izbori u Bosni i Hercegovini 2018 (Bihać)

Opći izbori u Bosni i Hercegovini 2018. u općini Bihać održani su 7. oktobra 2018. godine. Pored izbora za bošnjačke i hrvatske članove Predsjedništva Bosne i Hercegovine birani su i predstavnici za Parlament Federacije Bosne i Hercegovine i predstavnici Skupštine Unsko-sanskog kantona.

## Rezultati 
### Predsjedništvo 
Na izborima za bošnjačkog i hrvatskog člana Predsjedništva Bosne i Hercegovine u općini Bihać od ukupnog broja glasača 56.974 izašlo je ukupno 23.588 glasača gdje je izlaznost na izbore bila 41,4%. Od ukupnog broja izlaska na izbore bilo je 21.385 (90,66%) glasova važećih, te 2.203 (9,34%) nevažećih. Glasalo se na 90 biračkih mjesta. Najviše glasova iz reda bošnjačkog naroda dobio je Denis Bećirović, član Socijaldemokratske partije (SDP), a iz reda hrvatskog naroda Željko Komšić, član Demokratske fronte (DF).

#### Bošnjački član 
#### Hrvatski član 
### Parlament Bosne i Hercegovine 
### Parlament Federacije Bosne i Hercegovine 
### Skupštine kantona u Federaciji Bosne i Hercegovine 
## Reference 
## Vanski linkovi 
*  Centralne izborne komisije Bosne i Hercegovine

Bihać
2018.
Ručak (Velázquez)

**Ručak** (špa. Tres hombres a la mesa (El almuerzo)) je jedno od najranih slikarskih djela španskog umjetnika Diega Velázqueza, koji je bio dvorski slikar kod kralja Filipa IV. a završeno je oko 1617. Velázquez je još kao osamnaestogodišnjak uradio ovo slikarsko djelo sa uljanim bojama na platnu, a čuva se danas u Ermitaž Muzeju u Sankt Peterburgu.
Slika je urađena u žanru bodegón koji je posebno bio popularan u Španiji i koji pokazuje očigledno zanimanje Španaca za umjetnost Caravaggio-a.
Na slici je prikazan sto pokriven platnom, na kome se nalaze dva šipka i komad hljeba. Ljudi koji ručaju uključuju starijeg čovjeka sa lijeve strane i mladića sa desne strane, dok u pozadini očigledno bezbrižan dječak sipa vino u bokal.

Na zidu u pozadini nalaze se obješena bijela traka, kožna torba i desno od njih nalazi se mač.
Bodegón ("gostionica" na španskom) je uobičajena scena sa mrtvom prirodom na stolu. Velazquez opisuje životne likove Španaca osvijetljene uskim usmjerenim zrakama svjetlosti koje čini kao da ljudski likovi dolaze iz tamne pozadine. Ali ovdje, kao i kod Caravaggio-a, predmet se može tumačiti na složeniji i dublji način. Mrtva priroda u prvom planu - šipak, hljeb i čaša vina su hrišćanski simboli, a slike dječaka, mladića i starca vjerovatno predlažu tri faze ljudskog života.

Ručak je skoro identičan sa još jednim slikarskim djelom Velazqueza, Seljački ručak (1618).

## Vanjski linkovi 
* Diego Velázquez - Ručak, na Sait Petersburg vodič/Ermitaž 

## Literatura 
* Romano, Eileen (2006). Art Classics: Velázquez. .

Kategorija:Slike Diega Velázqueza
Kategorija:Umjetničke slike iz 1617.
Velika nagrada Meksika 2018.

**Velika nagrada Meksika 2018.** (službeno poznata kao **"FORMULA 1 GRAN PREMIO DE MÉXICO 2018"**) automobilska je trka Formule 1 koja se održala 28. oktobra 2018. na stazi Autódromo Hermanos Rodríguez u Ciudad de México, Meksiko. Ovo je bila devetnaesta trka u sezoni 2018., i ujedno i 19. trka za Veliku nagradu Meksika.

Daniel Ricciardo osvojio je drugi pol poziciju ove sezone, 3. u karijeri. Vozač Red Bulla Max Verstappen ostvario je peti pobjedu u karijeri. Na drugom mjestu završio je Sebastian Vettel iz Ferrarija, dok je podijum popunio njegov timski kolega Kimi Räikkönen.

Britanski vozač u bolidu Mercedesa, Lewis Hamilton, je u trci za Veliku nagradu Meksika osvojio četvrtu poziciju što mu je bilo dovoljno da osvojio peti naslov svjetskoga prvaka i izjednačio se s Juan Manuelom Fangijom.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Pierre Gasly - Početi od 20. pozicije zbog korišten osmi motor, turbopunjač, MGU-H i zamjenu mjenjača.
: Romain Grosjean - kazna od 3 mjesta - je izazvao sudar u prethodnoj trci.

## Trka (nedjelja) 
: Brendon Hartley - kazna od 5 sekundi - je izazvao sudar sa Oconom.

## Rangiranje nakon trke 
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* **Lewis Hamilton osvojio titulu šampiona vozači.**
* 5. pobjeda i 20. podij za Maxa Verstappena;
* 110. podij za Sebastiana Vettela.

### Konstruktori 
* 59. pobjeda i 60. pol pozicija za Red Bull Racing.

### Motor 
* 40. podij za TAG Heuer;
* 160. najbrži krug za Mercedes.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Meksiko
Kategorija:2018. u Meksiku
2018
Portret infante Marije Terezije Kastiljske

**Infanta Marija Terezija Kastiljska** je portret Marije Terezije Kastiljske iz 1653, koji je naslikao španski barokni slikar Diego Velázquez. Isječen je pri vrhu i dnu, a čuva se u Muzeju historije umjetnosti u Beču.

Smatra se jednim od najboljih portreta ovog španskog umjetnika iz kasnog perioda njegovog stvaralaštva. Na portretu je infanta prikazana u veličanstvenoj pozi, osvijetljena u laganoj haljini naspram tamne pozadine. Njenu ozbiljnost i formalnost dodatno ističu dva sata na rukama, dok je maramica u lijevoj ruci jedan od najistaknutijih detalja.

Velázquez i njegovi pomoćnici naslikali su tri slike koje su poslane potencijalnim muževima Marije Terezije Kastiljske (koja se kasnije udala za francuskog kralja Luja XIV). Dvije druge verzije prikazane su u Muzeju lijepih umjetnosti u Bostonu i Louvreu u Parizu.

## Literatura 
* Muzej Prado, *Pintura española de los siglos XVI y XVII*, Enrique Lafuente Ferrari, "Aguilar S.A.", 1964.

Kategorija:Slike Diega Velázqueza
Kategorija:Umjetničke slike iz 1653.
Sjeverna Danska

**Sjeverna Danska** () je jedna od 5 administrativnih regija Danske. 
Regija je uspostavljena 1. januara 2007. godine u sklopu danske administrativne reforme. Reforma je ukinula dotadašnje tradicionalne okruge (*amter*) i zamijenila ih sa pet novih administrativnih jedinica tj. regija. Istom reformom manje općine su se spajale u veće pri čemu je ukupan broj smanjen sa 271 na 98 općina. Regija Sjeverna Danska se sastoji od 11 općina.

Glavni i najveći grad je Aalborg.

## Geografija 
Regija Sjeverna Danska se sastoji od bivšeg Sjevernodanskog okruga, dijelova također bivšeg Viborg okruga (bivše općine Aalestrup, Hanstholm, Morsø, Sydthy i Thisted i zapadne polovine općine Mariager (bivši okrug Aarhus).

U geološkom smislu, regija leži u sjevernom dijelu Danske koji je izdignut kao posljedica podizanja ogromnih ledenih ploča tokom zadnjeg ledenog doba.

## Najveći gradovi 
Spisak najvećih gradova regije sa brojem stanovnika sa popisa iz 2011. dati su u sljedećoj tabeli.

## Reference 
## Vanjski linkovi 
*  Regije

Kategorija:Sjeverna Danska
Sjeverna Danska
Infanta Margareta Terezija u plavoj haljini

***Infanta Margareta Terezija u plavoj haljini*** jedan je od najpoznatijih portreta u autorstvu španskog slikara Diega Velázqueza. Naslikan je uljanim bojama na platnu i jedan je od posljednjih Velázquezovih slika, iz 1659, godinu prije njegove smrti. Prikazuje Margaretu Tereziju Kastiljsku, a čuva se u Muzeju historije umjetnosti u Beču.

Ovo je jedan od nekoliko dvorskih portreta infante Margarete Terezije koje je naslikao Velázquez u različitim prilikama, a koja se u 15. godini udala za svog ujaka, Leopolda I, cara Svetog Rimskog Carstva. Mala infanta pojavljuje se i na slici *Male dvorske dame* (1656). Na tim slikama prikazana je u različitim fazama njenog djetinjstva, a poslane su u Beč da informiraju Leopolda I o tome kako je izgledala njegova mlada vjerenica.

Muzej historije umjetnosti u Beču ima još dvije izvanredne Velázquezove slike: *Infanta Marija Terezija* i *Princ Filip Prospero*. Međutim, ovaj portret infante Margarete vjerovatno je najbolji od sva tri njena portreta.

Na ovom portretu Velázquez je koristio tehniku ​​slobodnih poteza koji postaju koherentni samo kada se slika gleda s određene udaljenosti. Ovdje je osmogodišnja infanta prikazana sa svečanim izrazom. Nosi plavu svilenu haljinu ukrašenu srebrnim obrubima po ugledu na španska modna kretanja iz tog vremena. Najupečatljivija karakteristika je ogromna zapremina krinoline, koja je naglašena podrezanim obrubima i širokim čipkastim ovratnikom. U jednoj ruci drži smeđe krzno, možda poklon iz Beča. Djevojčica, koja je predstavljena kao lijepa i privlačna, ima blijedi izgled, što je pojačano plavim i srebrnim tonovima. U pozadini je toaletni sto s okruglim ogledalom iza njega.

## Literatura 
* Carr, Dawson, *Velázquez*, Nacionalna galerija, London, 2006.
* Cirlot, L. (dir.), *Kunsthistorisches*, Col. "Museos del Mundo", 11. tom, "Espasa", 2007, str. 177; 
* Monreal, L., *Grandes Museos*, sv. 2, "Planeta", 1975; 
* Olivar, M., *Cien obras maestras de la pintura*, Biblioteca Básica Salvat, 1971; 

Kategorija:Slike Diega Velázqueza
Kategorija:Umjetničke slike iz 1659.
Aneks

**Aneks** je sarajevsko naselje u sastavu općine Novi Grad. Pripada istomenoj mjesnoj zajednici "MZ Aneks" sa sjedištem u Prijedorskoj ulici. 
## Položaj i geografija 
Nalazi se na krajnjem jugu općine. Osim onog dijela naselja koji se nalazi sjeverno od ulice Safeta Hadžića, Aneks čini brdovito područje sa kućama. Na sjeveru izlazi na ulicu Safeta Hadžića i Čengić Vilu 2, na istoku na Milinkladsku, Albansku ulicu i Hrasno Brdo, na zapadu na ulicu Kenana Demirovića, Novopazarsku i Švrakino Selo, dok na jugu graniči sa Miljevićima u Istočnom Novom Sarajevu.
## Sport i priroda 
Na Aneksu ne postoje značajnije zelene površine, ali se u blizini naselja nalazi Park šuma Mojmilo, najveći park u Sarajevu. 
## Saobraćaj 
Do Aneksa se može doći sljedećim linijama javnog prijevoza:

autobusima:

* linija 11a Otoka - Rasima Turkušića II

trolejbusima:

* linija 103 Trg Austrije - Dobrinja
* linija 104 Trg Austrije - Mojmilo
* linija 107 Jezero - Dobrinja
* linija 108 Otoka - Dobrinja

## Objekti u naselju 
Na Aneksu se nalaze sljedeći objekti:

* Džamija Aneks
* Osnovna škola Aneks
* Vrtić Aneks
* Spomenik borcima ARBiH

## Reference 
## Vanjski linkovi 
*  općine Novi Grad

Kategorija:Naselja u Sarajevu
Ministarstvo pravde Republike Srpske

**Ministarstvo pravde Republike Srpske** jedno je od 16 ministarstava u sastavu Vlade Republike Srpske, nadležno za pravosuđe u tom entitetu. Službeno sjedište ministarstva se nalazi u Administrativnom centru Vlade RS-a, na Trgu Republike Srpske u Banjoj Luci, dok se na čelu ministarstva trenutno nalazi Miloš Bukejlović (SNSD).

## Historija 
Nakon isticanja nezavisnosti Bosne i Hercegovine 1992. od Socijalističke federativne republike Jugoslavije (SFRJ) na nivou novonastale Republike Bosne i Hercegovine počelo je djelovati ministarstvo pravosuđa i uprave Republike Bosne i Hercegovine, a za ministra je tada imenovan Ranko Nikolić.

Nakon kraja rata u Bosni i Hercegovini i potpisivanja Dejtonskog mirovnog sporazuma 1995. za nadležnosti entiteta u pravosuđu počeli su djelovati Ministarstvo pravde Federacije Bosne i Hercegovine (i kantonalna ministarstva pravde)  i Ministarstvo pravde Republike Srpske, dok je na državnom nivou nadležno Ministarstvo pravde BiH.

## Nadležnosti 
Glavna osoba u ministarstvu pravde RS-a je ministar ili ministrica pravde Republike Srpske, koji ima pravo na jednog sekretara i četiri pomoćnika.

Ministarstvo pravde Srpske obavlja upravne, stručne i druge poslove koji se odnose na ostvarivanje nadležnosti entiteta u sljedećim oblastima:

* pravosudne institucije i upravni nadzor nad pravosudnom upravom i kazneno-popravnih domova
* izvršenje krivičnih i prekršajnih sankcija
* staranje o obezbjeđenju jedinstvenog i zakonitog izvršenja krivičnih sankcija
* organizacija rada i funkcionisanje kazneno-popravnih i vaspino-popravnih domova
* praćenje i kontrola rada službi
* kontrola ostvarivanja ostvarivanja, poštovanja i unapređivanja ljudskih prava lica lišenih slobode
* vođenje odgovarajuće evidencije u cilju analiziranja i sagledavanja funkcionisanja sistema izvršenja krivičnih i prekršajnih sankcija
* vršenje stručnih priprema prijedloga za pomilovanje i amnestiju
* pripremanje analiza, informacija i izvještaja iz oblasti pomilovanja
* vršenje premještaja osuđenih lica
* uslovni otpust
* obuka i educiranje zaposlenih, sudija i tužilaca
* vođenje kadrovske politike
* usvajanje zakona iz svoje oblasti
* davanje stručnih mišljenja na zakonske projekte (na zahtjev drugih ministarstava)

i druge poslove utvrđene zakonom

## Organizacija 
Ministarstvo pravde se sastoji od pet organizacionih jedinica:

* Kabinet ministra
* Sekretarijat ministarstva
* Resor pravosuđa
* Resor za poslove notarijata, advokature, pravobranilaštva, besplatne pravne pomoć i sprovođenje strategije za borbu protiv korupcije
* Resor za izvršenje krivičnih sankcija

## Spisak ministara 
## Reference 
Pravda
Kategorija:Pravo u Republici Srpskoj
Ubistvo dva policajca u Sarajevu 2018.

**Ubistvo dva policajca** je teroristički napad koji se desio u Sarajevu, Bosna i Hercegovina u naselju Alipašino Polje, C Faza. Napad se desio ujutro 26. oktobra 2018. godine, oko 5 sati, kada je patrola policije prolazila pored tržnog centra Bingo. Pripadnici automafije iz Republike Srpske u tom su trenutku pokušavali ukrasti bijeli automobil Golf 6 hrvatskih registarskih tablica. Pri prilasku patrole, pripadnici mafije su rafalno zapucali u pravcu policajaca koji nisu uspjeli izaći iz službenog automobila Golf 7, ni uzvratiti vatru. Jedan od policajaca, Adis Šehović, preminuo je na licu mjesta, a drugi, Davor Vujinović, zadobio je teške tjelesne povrede glave opasne po život, da bi na KCUS preminuo, nakon reanimacije i bezuspješne operacije.

Oružje koje je koristila automafija je bila automatska puška, AK-47. Pucnjava usmjerena prema policajcima je bila kratkorafalna, 4-5 metaka po rafalu. Nakon toga, pripadnici automafije su se udaljili u svojim vozilima, Golf 5 i Range Rover, u nepoznatom pravcu.

Policija Republike Srpske je sarađivala sa policijom Kantona Sarajevo, uhapsivši i predavši 50-ak osoba sa područja Istočnog Sarajeva u prostorije MUP-a KS, koje su odranije poznate po sličnim krivičnim aktivnostima. Kasnije su se uključile i jedinice SIPA-e i FUP-a u istragu.

U čitavom Kantonu u narednim danima pojačana je kontrola, a specijalna policija sa dugim cijevima razmještena je na ulazima, odnosno izlazima iz Kantona Sarajevo.

## Reakcije 
Vlada Federacije Bosne i Heregovine je ponedjeljak 29. oktobar 2018. proglasila danom žalosti u Federaciji Bosne i Hercegovine, a isti dan je uzet kao dan žalosti u Kantonu Sarajevo. Vijeće ministara Bosne i Hercegovine je kasnije isti dan proglasilo danom žalosti u cijeloj Bosni i Hercegovini. Ured visokog predstavnika za Bosnu i Hercegovinu je izrazio saučešće porodicama žrtava.

Merhamet je objavio da će stipendirati djecu ubijenih policajaca. Zabrinuti građani su odali počast ubijenim policajcima na mjestu stradanja dvije noći zaredom. Načelnik općine Novi Grad, Semir Efendić, izjavio je kako je međuentitetska linija problem i kriminal koji dolazi s druge strane te linije, zbog ograničenog djelovanja policije Kantona Sarajevo koja tamo nema nadležnost.

## Također pogledajte 
## Reference 
## Vanjski linkovi 
Kategorija:Terorizam u Bosni i Hercegovini
Kategorija:Automafija u Bosni i Hercegovini
Kategorija:2018. u Bosni i Hercegovini
Kategorija:Događaji u Sarajevu
Filip IV u smeđoj i srebrnoj

**Filip IV u smeđoj i srebrnoj** je portret španskog kralja Filipa IV, koji je naslikao Diego Velazquez. Ovo slikarsko djelo naslikano uljanim bojama je poznato i pod nazivom "Srebrni Filip" i sada se nalazi u Nacionalnoj galeriji u Londonu. To je bio glavni portret Filipa, koji je tokom 1630-ih uveo Velázquez, a korišten je kao model za mnoge kasnije verzije slikarskih radionica.

Datum izrade ovog djela nije siguran. Prema internet web stranici Nacionalne galerije ovo djelo je naslikano 1631/32, dok P.F.R. Carrassat smatra da je urađena 1635. Sa sigurnošću se može tvrditi da je ovo bio prvi portret koji je umjetnik proizveo nakon njegovog prvog putovanja u Italiju, gdje je usvojio mekšu i šareniju paletu Venecijanske škole. Postoji nekoliko dokaza da je izrada portreta možda trajala niz godina da bi se završio, uzimajući u obzir neizvjesnost. Na ovom portretu Filip IV je naslikan u prirodnoj veličini, a za razliku od većine drugih njegovih portreta, nije prikazan u njegovom uobičajenom crnom kostimu. Umjesto toga, naslikan je  u smeđem i srebrnom vezenom kostimu (po čemu je ovaj portret i dobio ime), obojen malim brzim potezima i nosi oznake Reda zlatnoga runa na zlatnom lancu. Postoji nekoliko dodatnih Velasquezovih popravki (pentimenti) koji fino podešavaju kompoziciju. Potpis je na pismu koje drži Filip IV, a predstavlja fiktivnu molbu slikara njemu. Ovo je znak važnosti Velázqueza vezanog za rad, jer je ovaj umjetnik potpisao samo nekoliko njegovih slika tokom cijele karijere.

## Porijeklo 
Sa velikom sigurnošću se može tvrditi da je ova slika bila izložena u biblioteci u kraljevskoj palati El Escorial izvan Madrida od sredine 17. vijeka do 1809. godine, kada je uklonjena po naređenju Jozepha Bonapartea, koga je na prijestolje Španije postavio njegov brat Napoleon Bonaparte. On je predstavio ovo slikarsko djelo generalu Desolleu, uprkos državnom službeniku koji je tražio od njega da predstavi manje važno slikarsko djelo. Kćerka generala Desollea prodala je ovo slikarsko djelo nakon generalove smrti engleskom kolekcionaru Williamu Thomasu Beckfordu, nakon čije smrti 1844. godine ga je naslijedio njegov zet, Alexander Hamilton, 10. vojvoda od Hamiltona. Portret Filipa IV otkupila je na kraju Nacionalna galerija u Londonu za 6.300 funti tokom prodaje Hamilton Palace 1882. godine. Ovo je bila vrlo visoka cijena za jedno špansko slikarsko djelo u to vrijeme.

## Literatura 
* Carrassat, P.F.R., Maestros de la pintura, Spes Editorial, S.L., 2005. 
* Neil MacLaren, revised Allan Braham, The Spanish School, National Gallery Catalogues, 1970, National Gallery, London, 
* Reitlinger, Gerald; The Economics of Taste, Vol I: The Rise and Fall of Picture Prices 1760–1960, Barrie and Rockliffe, London, 1961
* Carr, Dawson W. and Bray, Xavier (eds.), Velázquez, 2006, National Gallery London, 

Kategorija:Slike Diega Velázqueza
Kategorija:Umjetničke slike iz 1635.
Portret čovjeka (Velázquez)

**Portret čovjeka** je slika španskog slikara Diega Velázqueza. Naslikana je uljanim bojama, dimenzija 68,6 × 55,2&nbsp;cm, a oslikana je u periodu izmeđe 1630 - 1635. Slika se nalazi u zbirci Muzeja umjetnosti Metropolitan u New York City-u. Dugo je bila predmet nesigurnosti u pogledu njenog autorstva, a Portret čovjeka je nedavno pripisan Diegu Velázquezu.

## Historija 
Portret čovjeka je nekada pripadao njemačkom sakupljaču umjetničkih djela grofu Johanu Ludwigu Reichsgrafu von Wallmoden-Gimbornu, nezakonitom sinu Đorđu II, kralju Velike Britanije. Slika je kasnije bila u vlasništvu Josepha Duveena, koji ga je prodao Julesu Bacheu 1926. godine za 1,125 miliona dolara. Ovolika cijena je s obzirom da je to originalno djelo Diega Velazqueza. Jules Bache je poklonio ovu sliku Metropolitan muzeju 1949. godine. Zatamnjena i obojena lakom, slika je obnovljena i očišćena 1953. i ponovo 1965. godine. Tokom 1960-ih godina specijalisti u ovoj grani umjetnosti su pripisali ovu sliku Velázquezovoj radionici, a sa ovom presudom se i Metropolitan muzej složio 1979. godine.

2009. godine, nakon najnovijeg čišćenja ove slike koje je obavio Michael Gallgher iz odjeljenja za zaštitu muzeja, mračni, zelenkasti tonovi otkriveno je da su bili sivi. Također su pronađeni i fini detalji urađeni potezima četkicom i dugo zamagljene vibracije boje, što je navelo umjetničke kritičare Metropolitan muzeja da potvrde tradicionalni stav da je djelo naslikao Velázquez. Prema riječima historičara umjetnosti Jonathana Browna, vodećeg autoriteta sa slikarska djela Diega Velázqueza u SAD-a: 

## Opis 
Slika je bila živopisno naslikana sa neformalnim potezima, a Duveen je možda retuširao ovo slikarsko djelo da bi izgledalo "još autentičnije." Portret je jako sličan onom liku sa krajnje desne strane iz slike pod nazivom  Predaja Brede, koju je također naslikao Velázquez, a koji je oslikan u čast pobjede Španije nad Holandijom. Moguće je, iako neizvjesno, da su oba portreta samo-reprezentacije umjetnika.

## Vanjski linkovi 
* Portret čovjeka na nytimes.com
* Portret čovjeka na metmuseum.org

Kategorija:Slike Diega Velázqueza
Kategorija:Umjetničke slike iz 1630.
Muhr

**Muhr** je općina u okrugu Tamsweg u austrijskoj saveznoj pokrajini Salzburg. Muhr se nalazi u geografskoj regiji Lungau, a broj stanovnika je  (Stanje: ) Na području općine u okviru Nacionalnog parka Hohe Tauern izvire rijeka Mura.

## Geografija 
### Susjedne općine 
### Naselja 
Općina je podijeljena na tri naselja sa po nekoliko katastarskih općina:
* *Hintermuhr* () Jedl, Reit, Rotgülden i Unterm Fall
* *Schellgaden* () Hemerach
* *Vordermuhr* () Laas, Muhr, Obere&nbsp;Au i Untere&nbsp;Au

## Historija 
## Politika 
## Privreda 
## Kultura 
## Vanjski linkovi 
## Reference 
Kategorija:Gradovi u Austriji
Kategorija:Gradovi u Salzburgu
Kategorija:Gradovi u okrugu Tamsweg
*
Mačji Dol

**Mačji Dol** (njem. *Katzenthal*) je naseljeno mjesto u sastavu općine Trebnje, regija Jugoistočna Slovenija, Slovenija.

## Historija
Do teritorijalne reorganizacije u Sloveniji nalazio se u sastavu stare općine Trebnje.

## Stanovništvo
Na popisu stanovništva 2011. godine, Mačji Dol je imao 61 stanovnika.

## Reference
## Vanjski linkovi
Kategorija:Naselja u Sloveniji
Kategorija:Naselja u regiji Jugoistočna Slovenija
Ševnica (čvor)

**Slovenija**:

* Ševnica, naselje u općini Mirna, regija Jugoistočna Slovenija
* Mala Ševnica, naselje u općini Trebnje, regija Jugoistočna Slovenija
* Velika Ševnica, naselje u općini Trebnje, regija Jugoistočna Slovenija
Simfonija br. 5 (Mozart)

**Simfonija br. 5** u B♭-Duru, KV&nbsp;22, je Wolfgang Amadeus Mozart komponovao u Hagu u decembru 1765. godine u devetoj godini života, dok je bio na muzičkoj turneji po Zapadnoj Evropi. Mozart je bio ozbiljno bolestan tokom svog boravka u Hagu, a napisao je ovo muzičko djelo vjerovatno dok se oporavljao od svoje bolesti.

## Struktura i instrumentacija 
Simfonija je napisana u 3 stavka za dvije oboe, 2 roga i gudače, a ima oblik italijanske uvertire:
#Allegro, 4/4
#Andante, 2/4
#Allegro molto, 3/8

Uvod u stavak *Allegro*

\relative c'' {
  \override Score.NonMusicalPaperColumn #'line-break-permission = ##f
  \version "2.18.2"
  \key bes \major
  \tempo "Allegro"
  \tempo 4 = 140
  2.\f d8.\trill( c32 d) |
  es8\p r d r es r d r |
  f2\f (d8) r d8.\trill( c32 d) |
  es8\p r d r es r c r |
  bes2
}

Uvod u stavak *Andante*
:
\relative c'' {
  \version "2.18.2"
  \key bes \major
  \tempo "Andante"
  \time 2/4
   \tempo 4 = 50
   g2\p d'
   \grace {c32 (d} ees4) d8 c
   bes16 c d8 r4
   g,2 d'
   \grace {c32 (d32]} ees4) d8 c8
   bes16 a g8 r8
}

Uvod u stavak *Molto allegro*
:
\relative c'' {
  \version "2.18.2"
  \key bes \major
   \time 3/8
   \tempo "Molto allegro"
  \tempo 4 = 140
  8 \f  
   4 bes'32 (a bes c)
   d4 d32 (c d e)
   f4 ees!8
   d [ bes'] [g16 (e)]
   f4 ees!8
   4
}

Sva tri stavka u ovoj simfoniji su posebno obojena zvucima rogova. Prvo stavak je u B♭-Duru koji otvara simfoniju, a zatim slijedi svečani i sjetni stavak u g-molu po paralelnoj ljestvici. Kratak i bučan finale zatvara ovo muzičko djelo. Početna tema za finale u ovoj simfoniji pozajmljena je iz finala klavirskog koncerta Johanna Christiana Bacha, koga je Mozart sreo godinu dana ranije u Londonu.  
Ista tema se pojavila i u mnogo kasnijem, zrelijem djelu Wolfganga Amadeusa Mozarta u finalu II čina njegove opere buffe iz 1786. pod nazivom Figarova ženidba (Le nozze di Figaro), KV&nbsp;492.

## Literatura 
* Brown, A. Peter, The Symphonic Repertoire (Volume 2). Indiana University Press (), pp.&nbsp;347–348 (2002).
* Sadie, Stanley. Mozart: The Early Years, 1756–1781, p.&nbsp;105 New York: W.W. Norton & Co. (2006) .
* Mozart, Wolfgang Amadeus (2005). Die Sinfonien I. Translated by Robinson, J. Branford. Kassel: Bärenreiter-Verlag. p.&nbsp;X. ISMN M-006-20466-3

Kategorija:Kompozicije u B-duru
Kategorija:Kompozicije iz 1765.
Martinja vas (čvor)

**Slovenija**:

* Martinja vas, naselje u općini Trebnje, regija Jugoistočna Slovenija
* Martinja vas pri Mokronogu, naselje u općini Mokronog–Trebelno, regija Jugoistočna Slovenija

## Također pogledajte
* Vas
Niketa I Carigradski

[150px|mini|[Konstantin V Kopronim|Car Konstantin V postavio je Niketu za patrijarha.]]
**Niketa I** (ili **Nikita**; grčki: Νικήτας; umro 7. februara 780) bio je patrijarh Konstantinopolja (766–780). Bio je eunuh slavenskog porijekla.
## Biografija 
Bizantijski car Konstantin V Kopronim postavio je Niketu za patrijarha te je Niketa tako naslijedio patrijarha Konstantina II Carigradskog. Međutim, Niketa je bio vrlo nepopularan u Konstantinopolju jer je bio ikonoklast. Umro je godine 780. te je proglašen heretikom. Naslijedio ga je sveti Pavao IV Carigradski.
## Također pogledajte 
*Patrijarh u kršćanstvu

## Reference 
|-
| width="30%" align="center" | Prethodnik:**Konstantin II Carigradski**
| width="40%" align="center" | **Patrijarh Konstantinopolja** 
| width="30%" align="center" | Nasljednik:**Pavao IV Carigradski**

Kategorija:Carigradski patrijarsi
Evropski zimski olimpijski festival mladih 2019.

**Evropski zimski olimpijski festival mladih 2019.** je događaj koji se održava od 9. do 16. februara 2019. godine u bosanskohercegovačkom glavnom gradu Sarajevu i Istočnom Sarajevu i predstavlja zimsku verziju Evropskog olimpijskog festivala mladih. Događaj je prvobitno planiran da se održi 2017. godine, dok je EYOF 2019. godine planiran za turski Erzurum. Međutim u novembru 2015. godine, dva grada su se dogovorila da se događaji zamijene s obzirom da je procijenjeno da Sarajevo i Istočno Sarajevo ne mogu biti spremni za održavanje festivala u planirano vrijeme, dok je s druge strane Erzurum već imao spremne objekte jer se u istom gradu održala Zimska univerzijada 2011.

U okviru projekta Evropskog zimskog olimpijskog festivala mladih 2019. postoji plan da se angažuje oko 1500 volontera, od kojih će većina biti studenti.

## Sportovi 
U toku festivala mladih planirano je takmičenje u 8 sportova (31 disciplina):

* 20px Alpsko skijanje *(detalji)*
* 20px Biatlon *(detalji)*
* 20px Brzo klizanje na kratkim stazama *(detalji)* 
* 20px Hokej na ledu *(detalji)* 
* 20px Karling *(detalji)* 
* 20px Skijaško trčanje *(detalji)* 
* 20px Snowboarding *(detalji)*
* 20px Umjetničko klizanje *(detalji)* 

## Sportska borilišta 
### Sarajevo
thumb|Olimpijska dvorana Zetra, mjesto ceremonije otvaranja olimpijskog festivala mladih

### Istočno Sarajevo
thumb|Planina Jahorina, lokacija na kojoj se planira održavanje alpskog skijanja

## Kalendar
Raspored takmičenja na Evropskom zimskom olimpijskom festivalu mladih 2019. je sljedeći:

## Zemlje učesnice 
46 nacionalnih saveza je prijavilo 1.086 sportista za takmičenja. *Broj u zagradama predstavlja broj takmičara.*

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Maskota 
Službena maskota EYOF-a 2019 je **Groodvy** koju je osmislila Visia Agency iz Istočnog Sarajevo, a izabrana glasovima tokom glasanja obavljenog putem društvenih mreža. Ostale predložene maskote su bile Jezos i Jazzy. Ime Groodvy dolazi od riječi ''''.

## Reference 
## Vanjski linkovi 
*Službeni veb-sajt
*
*
*
*

Kategorija:Evropski zimski olimpijski festival mladih 2019.
Kategorija:Festivali u Sarajevu
Kategorija:Sportska takmičenja u Sarajevu
Kategorija:Sport mladih u Bosni i Hercegovini
Kategorija:Međunarodna sportska takmičenja u Bosni i Hercegovini
Kategorija:2019. u sportu
Kategorija:Evropski zimski olimpijski festival mladih
Kategorija:Sportska takmičenja u Istočnom Sarajevu
Kategorija:2019. u biatlonu
Kategorija:2019. u alpskom skijanju
Kategorija:2019. u brzom klizanju
Kategorija:2019. u hokeju na ledu
Kategorija:2019. u karlingu
Kategorija:2019. u skijaškom trčanju
Kategorija:2019. u snowboardingu
Kategorija:2019. u umjetničkom klizanju
Borilišta Zimskih olimpijskih igara 1984.

**Borilišta Zimskih olimpijskih igara 1984.** predstavljaju sportske objekte i borilišta na kojima su održane 14. Zimske olimpijske igre 1984. u Sarajevu. Za potrebe održavanja ovih olimpijskih igara koristilo se 9 borilišta koja se nalazila u gradu i okolnim planinama. Nakon što je Sarajevu 18. maja 1978. godine, u konkurenciji japanskog Sappora i švedskog Göteborga, dodijeljena organizacija ovog velikog takmičenja počelo se sa izgradnjom novih i rekonstrukcijom postojećih borilišta a što je trajalo tokom perioda od 1979. do 1983. godine.

Nakon održane olimpijade, sva borilišta, izuzev jednog, su oštećene tokom rata u Bosni i Hercegovini i opsade Sarajeva. Poslije rata, Olimpijska dvorana Zetra je obnovljena i ponovo se koristi od 2010. godine.

## Borilišta 
## Borilišta poslije Olimpijade 
Poslije održane Olimpijade borilišta su se koristila za razna takmičenja. Sarajevo je bilo domaćin Svjetskog kupa u alpskom skijanje marta 1987. godine, koje je osvojio Marc Girardelli u muškom veleslalomu i Marija Wallisera i Vreni Schneidera u ženskoj veleslalomu. Ledena dvorana Zetra je bila domaćin Evropskog prvenstva u umjetničkom klizanju 1987. godine. Prije ratova na južnoslavenskim prostorima koji su započeli 1991. godine, posljednje veliko zimsko sportsko takmičenje prije raspada Jugoslavije bilo je Evropsko prvenstvo u brzom klizanju održano 1991. godine.

Tokom rata u Bosni i Hercegovini, koji je uključivao i opsadu Sarajeva, nanesene su velike materijalne štete borilištima. Na samom početku rata i opsade grada, staza za bob i sankanje na Trebeviću pretvorene su u artiljerijske položaje bosanskih Srba, mjesto održavanja takmičenja u alpskom skijanju je služilo za vojne objekte dok je dvorana Zetra zapaljena i uništena. Tokom ceremonije zatvaranja Zimskih olimpijskih igara 1994. u Lillehammeru, predsjednik MOK-a Juan Antonio Samaranch osvrnuo se na situaciju u olimpijskom Sarajevu i uputui poziv svjetskim sportistima da pomognu u okončanju sukoba.

Nakon završetka rata i opsade Sarajeva, Dvorana Zetra (poznata i pod nazivom Olimpijska dvorana Juan Antonio Samaranch) obnovljena je 1997. godine i ponovo otvorena 1999. godine. Područje Jahorine gdje se održalo alpsko skijanje u ženskoj konkurenciji jedino je borilište koje nije oštećeno tokom rata.

## Reference 
Kategorija:Borilišta na ZOI 1984.
Kategorija:ZOI 1984.
Policija Kosova

**Policija Kosova** () je policijska agencija nadležna za sprovođenje zakona na teritoriji Kosova.

## Snage 
Brojčano stanje pripadnika Policije Kosova u kontinuiranom je porastu od perioda 1999. godine. 2004. godine dostigla je planiranu popunjenost od 100% i brojala je skoro 7.000 pripadnika. Od 2010. godine taj broj je oko 9.000 zaposlenih. Sastav policije je mješovit i otprilike odražava etnički sastav stanovništva Kosova gdje su oko 90% pripadnika etnički Albanci, dok su preostalih 10% pripadnici različitih manjina, uglavnom etnički Srbi.

## Osnivanje 
Policija Kosova je osnovana 1999. godine nakon rata na Kosovu i kasnijeg povlačenje jugoslavenskih snaga sa Kosova. Uspostavljanje Privremene administrativne misije Ujedinjenih nacija na Kosovu UNMIK-a uključivalo je i postojanje komponente međunarodne policijsku relativno velikog brojčanog stanja. Rezolucijom Vijeća sigurnosti UN-a broj 1244 UNMIK je ovlašten za realizaciju dva glavna zadatka: uspostavljanje nove policije i u međuvremenu održavanje poštivanje zakona i reda. Naziv za novu policiju *Kosovska policijska služba* uveo je prvi međunarodni policijski komesar Sven Frederiksen.

Zapošljavanje je počelo odmah, a prostorije bivše policijske škole u gradu Vučitrnu obnovila je Organizacija za evropsku sigurnost i saradnju (OEBS), koja je započela sa obučavanjem kadeta.

Nakon proglašenja nezavisnosti Kosova februara 2008. godine, Policija Kosova je postala agencija Vlade Kosova. Prije toga bila je podređena UNMIK-u, dok je policijski komesar zadržao komandnu nadležnost nad i međunarodnom i Kosovskom policijom.

## Također pogledajte 
* KFOR

## Reference 
## Vanjski linkovi 
* Službeni veb-sajt kosovske policije
* Ministarstvo vanjskih poslova Kosova 
* Kosovski centar za javnu sigurnost, obrazovanje i razvoj
* Specijalne jedinice kosovske policije – ROSU 

Kategorija:Državne agencije Kosova
Kategorija:Sigurnosne snage Kosova
Ministarstvo trgovine i turizma Republike Srpske

**Ministarstvo trgovine i turizma Republike Srpske** (**MTT RS**) jedno je od 16 ministarstava u sastavu Vlade Republike Srpske, nadležno za trgovinu i turizam u tom entitetu. Sjedište ministarstva se nalazi u Administrativnom centru Vlade na Trgu Republike Srpske u Banjoj Luci, dok se na njegovom čelu trenutno nalazi Predrag Gluhaković (SP).

## Historija 
Godine 1992, nakon sticanja nezavisnosti Republike Bosne i Hercegovine od Socijalističke Federativne Republike Jugoslavije (SFRJ), osnovano je Ministarstvo za privredu Republike Bosne i Hercegovine, a za ministra je tada imenovan Hakija Turajlić.

Krajem rata u BiH i potpisivanjem Dejtonskog mirovnog sporazuma, dio nadležnosti trgovine i turizma su dodijeljene enitetima Bosne i Hercegovine, čime je usljedilo formiranje entitetskih ministarstava za te oblasti (Ministarstvo trgovine u FBiH, Ministarstvo trgovine i turizma u RS-u), dok je na državnom nivou formirano Ministarstvo vanjske trgovine i ekonomskih odnosa BiH.

## Nadležnosti 
Glavna osoba u ministarstvu trgovine i turizma je ministar ili ministrica trgovine i turizma Republike Srpske, koji ima pravo na jednog sekretara i nekoliko pomoćnika.

Ministarstvo trgovine i turizma obavlja upravne, stručne i druge poslove koji se odnose na ostvarivanje nadležnosti entiteta u trgovini i turizmu, zašta su formirana dva zasebna resora:

* Resor trgovine, koji se bavi analiziranjem tržišta Republike Srpske i praćenjem pojava na istom, analiziranjem mjera ekonomske politike i predlaganjem mjera čijim bi se unaprijedila trgovina i intervencija na tržištu. Pored toga, ovaj resor nadgleda snabdjevanjenost tržišta robama osnovne široke potrošnje i predlaže mjere ukoliko dođe do problema u snabdijevanju ili stabilizaciji cijena. 
* Resor turizma i ugostiteljstva, koji predlaže zakonsko regulisanje u oblastima  turizma i ugostiteljstva i nadgleda njihovo izvršavanje. Pored toga, ovaj resor organizuje praćenje turizma i ugostiteljstva i prikupljanje podataka od značaja za ove oblasti, predlaže mjere za njegov razvoj i analizuje uticaj tekuće ekonomske politike na turizam i ugostiteljstvo.

U sastavu ministarstva se nalazi Republička direkcija za promet nauružanja i vojne opreme.

## Organizacija 
Ministarstvo trgovine i turizma Republike Srpske se sastoji od ukupno sedam organizacionih jedinica, u kojima djeluje ukupno 20 internih tijela.

* Kabinet ministra
* Interni revizor
* Sekretarijat Ministarstva (2 odjeljenja)
* Resor trgovine (6 odjeljenja)
* Resor turizma i ugostiteljstva (3 odjeljenja)
* Resor za pravne poslove (2 odjeljenja)
* Ugostiteljski sevis za potrebe republičkih organa (1 odjel, 2 odsjeka i 4 poslovnih jedinica)

## Spisak ministara 
## Reference 
Trgovine i turizma
Kategorija:Turizam u Bosni i Hercegovini
Južna Danska

**Južna Danska** () je jedna od 5 administrativnih regija Danske. 
Regija je uspostavljena 1. januara 2007. godine u sklopu danske administrativne reforme. Reforma je ukinula dotadašnje tradicionalne okruge (*amter*) i zamijenila ih sa pet novih administrativnih jedinica tj. regija. Istom reformom manje općine su se spajale u veće pri čemu je ukupan broj smanjen sa 271 na 98 općina. Regija se trenutno sastoji od 22 općine.

Prostire se na površini od 12.191 km2 i druga je najveća regija (nakon Centralne Danske) a prema podacima od 1. januara 2018. godine u regiji je živjelo 1.220.763 stanovnika što je svrstava na treće mjesto. Prosječna gustoća stanovništva iznosi oko 100 stanovnika po km.2

Glavni grad je Vejle dok je najveći grad regije Odense, treći najveći grad u Danskoj.

## Geografija 
Sastoji se od bivših okruga Funena, Ribe i Južnog Jutlanda i deset općina bivšeg okruga Vejle. Teritorija koja je ranije pripadala okrugu Vejle čine nove općine Fredericija, Vejle (spajanjem općina Vejle, Borkop, dijelova opčina Egtveda, Daj i Jellinga) i općine Kolding (spajanjem bivših općina Kolding, dijelova općina Lunderskovog i Vamdrup i dijelova općina Egtveda i Christianshena iz bivšeg okruga Južni Jutland). Teritorija nekadašnjih 78 općina reformom je pretvorena u ukupno 22 nove općine.

Obuhvata južni dio poluostrva Jutland, jedinog kopnenog dijela Danske kao i neka od ostrva. Na jugu graniči sa Njemačkom.

## Reference 
## Vanjski linkovi 
*  regije

Kategorija:Južna Danska
Južna Danska
Simfonija br. 8 (Mozart)

**Simfonija br. 8** u D-duru, (KV&nbsp;48), je simfonija koju je komponirao Wolfgang Amadeus Mozart 13. decembra 1768. Komponirana je u Beču, u vrijeme kada je porodica Mozart već trebala da se vrati kući u Salzburg. U pismu njegovom prijatelju u Salzburgu, Lorencu Hagenaueru, Leopold Mozart je napisao o kašnjenju da: "nismo mogli ranije obaviti svoje poslove, iako sam to naporno pokušavao učiniti". Potpis na originalnom notnom tekstu Simfonije br. 8 je danas sačuvan u *Staatsbibliothek Preusischer Kulturbesitz* u Berlinu.

## Struktura 
Simfonija br. 8 u D-duru ima četiri stavka i napisana je za dvije oboe, dva roga, dvije trube, timpane i gudače. Uključivanje truba i timpana je neuobičajeno za Mozartove rane simfonije. 
To je opisano kao "ceremonijalni posao."

Četiri stavka u ovoj simfoniji su:

#Allegro, 3/4
#Andante, 2/4
#Menuet i Trio, 3/4
#Molto allegro, 12/8

Uvod u stavak *Allegro*:

:
\relative c''' {
  \version "2.18.2"
  \key d \major
  \time 3/4
  \tempo "Allegro"
  \tempo 4 = 140
  d2.\f | a\p | d, | c,\f |
  b4~ b16 c a c b c a b |
  g8 g'4 g'8~ g16 e a g |
}

Uvod u stavak *Andante*:
:
\relative c'' {
  \version "2.18.2"
  \key g \major
  \time 2/4
  \tempo "Andante"
  \tempo 4 = 70
  4\p a'8-! b-! c8.. 
(d32 c8) b-! a-! g-! a-! b-! c8.. 
(d32 c8) b-! a-! g-! c-! b-! b-! a-! r4
}

Uvod u stavak Menuetto:
:
\relative c* {
  \version "2.18.2"
  \tempo "Menuetto"
  \key d \major
  \time 3/4
 \tempo 4 = 120
 d,4\f a* a a4. (b8) b4-!  d,,4 a* a e4. fis8 fis4 e,8 fis16 gis a b cis dis e d cis b 4 r4 r4
}

Uvod u stavak *Molto allegro'':
:
\relative c' {
  \version "2.18.2"
  \tempo "Molto allegro"
  \key d \major
  \time 12/8
  \tempo 4 = 180
 d'4\f r8 d,4.\p (e4. d4.) 4\f r8 fis4.\p (g4. fis4.)
 d'8\f cis d a b c b a g d' g a
 b a g fis e d cis d e a,4.
}

Prvi stavak počinje sa silaznim melodijskim skokovima na violini za kojima slijede ljestvične figure. Ove grupe melodijskih figura se izmjenjuju između gudača i puhača.

Drugi stavak je samo za gudače i počinje sa uskim melodičnim opsegom koji se širi prema kraju drugog stavka.

Treći stavak je Menuet pun brzih melodijskih nizova i uključuje trube i timpane, ali ne tokom Tria.

Posljednji stavak je Gigue, čija glavna tema neuobičajeno ne prekida četvrti stavak.

## Literatura 
* Kenyon, Nicholas: The Pocket Guide to Mozart Pegasus Books, New York 2006 
* Zaslaw, Neal: Mozart's Symphonies: Context, Performance Practice, Reception OUP, Oxford 1991 

Kategorija:Mozartove simfonije
Kategorija:Kompozicije u D-duru
Kategorija:Kompozicije iz 1768.
Maweke

**Maweke** (**Māweke**) bio je tahićansko-havajski čarobnjak (*kahuna*) i plemić, koji je živio u 11. vijeku te je bio poglavica "plave krvi" – imao je najviši poznati rang. Bio je predak plemića havajskog ostrva Oahua; potomak Nanaulua te sin Kekupahaikale i njegove supruge Maihikee, čija imena su spomenuta u drevnim pojanjima.
, havajsko ostrvo na koje je došao Maweke]]
Poznat kao "crni mag", Maweke je rođen na Tahitiju te se zaputio prema Havajima. Stigao je na Oahu, gdje je podigao hram (*heiau*) posvećen bogu Kanaloi, za kojeg se vjerovalo da štiti putnike na moru.

Maweke je oženio ženu imenom Naiolaukea (Naiolakea). Njihova djeca:
*Mulielealiʻi
*Kaehunui
*Kalehenui
*Keaunui, otac poglavarice Nuakee od Molokaija
*Kamoeaulani

## Reference 
## Vanjski linkovi 
Kategorija:Havajski vladari
Kategorija:Tahićani
Malamaʻihanaʻae

**Malamaʻihanaʻae** (**Makeʻamalamaʻihanai**) bila je havajska plemkinja te poglavarica havajskog Velikog ostrva. Njen muž bio je poglavica Kalapa (Kalapana II), s kojim je bila u bliskom krvnom srodstvu.

Najvjerovatnije je rođena na Velikom ostrvu. Njeni roditelji su bili Piʻikalani i njegova supruga, gospa Kalamea I, koja je bila rodica poglavice Kanipahua od Velikog ostrva. Njegov sin je bio Kanaloa, koji je vjerovatno bio otac Kalape, za kojeg se Malamaʻihanaʻae udala. Kanipahuov tron je uzurpirao Kamaiole te je Kanipahu pobjegao na Molokai. Nakon šta je Kamaiole ubijen, Kalapa je postao poglavica Velikog ostrva, a Malamaʻihanaʻae njegova poglavarica. Njihov sin bio je poglavica Kahaimoelea (Kahai IV), koji je naslijedio oca oko 1285.

Drugi suprug Malamaʻihanaʻae bio je veliki sveštenik (*kahuna*) Haunaʻakamahala, koji je imao velik uticaj te je dao sagraditi hram. On i Malamaʻihanaʻae su dobili kćerku Kapo-a-Kauluhaileu, koja se udala za svog polubrata.

Nepoznato je kada je Malamaʻihanaʻae umrla. Dvor njenog sina bio je u dolini Waipio.

## Reference 
Kategorija:Havajske kraljice
Evropski olimpijski festival mladih

**Evropski olimpijski festival mladih** ( – EYOF) jest sportsko takmičenje za mlade sportiste iz 50 država članica Evropskih olimpijskih komiteta. Festival se održava u formi bijenala tj. svake dvije godine, s ljetnom verzijom koja je prvi put održana u Briselu 1991. i zimskim izdanjem, koje se po prvi put održalo dvije godine kasnije u italijanskoj Aosti. Od 1991. do 1999. godine festival se zvao Evropski olimpijski dani mladih. 

## Historija 
Organizaciju nad festivalom provode evropski olimpijski komiteti, pod pokroviteljstvom Međunarodnog olimpijskog komiteta. To je bio prvi multisportski događaj u olimpijskoj tradiciji organizovan samo za evropske sportiste a bio je i preteča i ekvivalent seniorskim takmičenjima poput Evropskih igara pokrenutih 24 godine poslije i Olimpijskih igara mladih pokrenutih 19 godina poslije.

Na prvom izdanju festivala odnosno Evropskih olimpijskih dana mladih učestvovali su sportisti starosne dobi od 13 do 18 godina. U sportskim takmičenjima u devet sportova učestvovalo je 2084 sportista iz 33 evropske države.

Događaj ne bi trebalo miješati s različitim evropskim prvenstvima za juniore i mlade u pojedinačnim sportovima, kao što su Evropsko juniorsko atletsko prvenstvo koje organizuju nadležne sportske federacije.

## Izdanja 
### Ljetna izdanja 
### Zimska izdanja 
## Također pogledajte 
* Evropski zimski olimpijski festival mladih 2019.

## Reference 
Kategorija:Evropska omladinska sportska takmičenja
Kategorija:Evropski olimpijski festival mladih
Michel Temer

**Michel Miguel Elias Temer Lulia** (rođen 23. septembra 1940) brazilski je političar i bivši predsjednik Brazila. Bio je potpredsjednik od 2011, a vršilac dužnosti predsjednika od 12. maja 2016, kada je tadašnja predsjednica Dilma Rousseff smijenjena dok je bila sa suđenju zbog korupcije. U 75. godini života, on je najstarija osoba koja je preuzela dužnost.

Dana 31. augusta 2016. obavljeno je glasanju za uklanjanje Dilme Roussef s mjesta predsjednice u brazilskom senatu. Rezultat je bio 61 za i 20 glasova protiv, što je značilo je da je Michel Temer naslijedio ostatak drugog mandata Dilme Rousseff, koji se zvanično trebao završiti 31. decembra 2018. U svom prvom govoru, Temer je sazvao vladu "nacionalnog spasa" i tražio povjerenje brazilskog naroda. Također je nagovijestio svoju namjeru da izmijeni penzijski sistem i zakon o radu, kao i da smanji javnu potrošnju.

Istraživanje javnog mišljenja iz 2017. pokazalo je da je Temerova administracija imala 7% podrške javnosti, sa 76% ispitanika u korist njegove ostavke. Uprkos rasprostranjenim protestima, Temer je odbijao da odstupi sa vlasti.

## Reference
## Vanjski linkovi
*Michel Temer Seeks New Start as Brazil’s President na wsj.com 

*

Kategorija:Rođeni 1940.
Kategorija:Živi ljudi
Kategorija:Biografije, Tietê
Kategorija:Brazilski političari
Kategorija:Brazilski predsjednici